Nude Veritas (Lil Ċeska) Dal-lejl nogħdos fl-ibħra koħol ta' ruħek, ħa nixxaħxaħ fil-waħx ta' l-ixjaħ xewqat. Għid, x'jagħti lill-bniedem mill-jasar il-ħelsien? Il-virtù? Il-verità? L-għerf? L-għarfien? U x'jagħti lill-bniedem mill-irqad il-qawmien? Il-ħars? Ix-xamm? Is-smigħ? Il-mess? Is-sess? Dal-lejl nitbaħbaħ fl-ibħra sħan ta' ġismek, sabiex nislet sa mill-qiegħ l-eqqel diqat. Mużika: Svefn-G-Englar - Sigur Rós
Nude Veritas (Lil Ċeska)